Haar man het haar met briewe die hof gemaak, vertel Karina Szczurek van die skrywer André P. Brink, met wie sy ’n dekade getroud was. Nou is dié briefwisseling sedert hulle ontmoeting in Desember 2004 in Oostenryk deur Karina gebundel as laaste liefdestaak teenoor André. You Make Me Possible begin in die roes van die ontdekking van ’n geesgenoot, dokumenteer die brose begin van ’n byna onmoontlike verhouding, en daarna die verdieping daarvan tot ’n volwasse verhouding in ’n nuwe wereld van saamwees en erkenning. Kerneels Breytenbach vra haar uit.
“Die KKNK bied hope geleenthede om die room van die Suid-Afrikaanse kunste in verskeie genres, dissiplines en vorms te beleef. Vermaak vir oud en jonk word met ’n program propvol drama, humor, musiek, diskoers en vermaak aangebied. Die fees gee aanleiding tot die skep van nuwe materiaal soos toneelstukke wat spesiaal vir die KKNK geskryf word en jaarliks word die topkunstenaars en-produksies by die Fees vereer met Kanna-toekennings.”